Here is a page extracted from Wikipedia that may contain CSS, HTML, and a lot of unformatted text.

Title: لإمبراطورية الرومانية
Content: لإمبراطورية الرومانية، (ب اللاتينية Imperium Rōmānum) كانت إمبراطورية كبيرة فالتاريخ، لا من الناحية د لبلايص اللي حكمات، لا من ناحية لوقت اللي بقات دايمة فيه، ولا من ناحية التأتير اللي دارت على لعالم. كانت سبقاتها لجمهورية رّومانية، ؤ دامت من 27 قبل لميلاد تال عام 476، ولكن تقسمات ف 395. لإمبراطورية الرومانية لغربية حبسات ما بين 476 و 480، أما لإمبراطورية الرومانية الشرقية (اللي تسمّات تا لإمبراطورية لبيزنطية) ف را بقات من 395 تال لعام 1453، اللي هو لعام اللي دخلو فيه لمسلمين ل إسطنبول.

ف لعام 117، ف اللخر د لعهد ديال لإمبراطور طرايان، كانت لإمبراطورية ف لأوج د التوسع ديالها، و كانت حاكمة ݣاع لبلايص اللي كاطل على لبحر لبيض لمتوسط، من شمال إفريقيا ل جنوب أوروپا و تا لينݣليز و لغرب د آسيا. الجوج قرون اللولين ديال لإمبراطورية عرفو ستيقرار و زديهار ماعمّرو سبق، لي تسمّاو السلام الروماني (ب ). من لعهد ديال لإمبراطور كومودوس (180 تال 192) بداو لمشاكيل و لأزمات لي زادو تفاقمو ف لقرن 3. كانو صراعات بين مدّاعين د لحكم ف شلا مناطق، و شي وحدين نفاصلو بحال إمبراطورية تادمور ف سوريا لي حكماتها لماليكة زانوبيا، و لإمبراطورية لڭالية (لي شدات فرانسا ديال دابا، و تا إيبيريا و جنوب لڭزاير لبريطانية). ف عهد أوريليان عاودات تجمعات لإمبراطورية الرومانية كيف كانت قبل. ديوكليتيان قرر باش يدير نضام جديد قسّم فيه التيريطوار ل طرف يوناني شرقي، و طرف لاتيني غربي، لي كلا واحد فيهوم عندو إمبراطور ديالو.

لهجرات لكبيرة د ؤروپا، سيرتو لقبايل د لهان لهنڭارية و د الجرمان، أدّات ل الضعف و الطيحة ديال الطرف لغربي، ف لوقت لي الطرف الشرقي ستامر، و لعاصيمة د لإمبراطورية تحوّلات من روما ل بيزانتيوم، لي ولات لقسطنطينية و من بعد إسطنبول.

لإمبراطورية الرومانية خدات سميتها من لمدينة د روما، اللي كانت هي لأصل ديال لبلاد و لعاصمة ديالها. من بين الناس لمعروفين اللي حكمو لإمبراطورية الرومانية كاين يوليوس قيصر، اللي عطا سميتو للشهر د يوليوز.

عيون لكلام 

 
بلدان ما بقاتش
تاريخ د الطاليان
مقالات فيها مصدر و 3000 بايت